open-index/open-wikipedia-markdown huggingface dataset:
נסיוב

150px|ממוזער|שמאל|דם שעבר הפרדת סרום מתאי הדם, התאים (רובם תאי דם אדומים) יוצרים קריש ושוקעים בעוד הסרום צץ בשכבה העליונה.
שמאל|ממוזער|250px|הכנת נסיובים
**נַסְיוּב** או **סרום** (**Serum**) הוא מרכיב של הדם, המופרד ממשקע המרכיבים התאיים (תאי דם אדומים, תאי דם לבנים וטסיות) באמצעות סרכוז, ללא פיברינוגן וחומרים אחרים שמשתתפים בתהליך קרישת דם. זהו נוזל צלול צהבהב, שההבדל בינו לבין הפלזמה הוא שאין בו נוכחות גורמי הקרישה. הנסיוב כולל את כל החלבונים שאינם משמשים לקרישה, בהם נוגדנים, אנטיגנים והורמונים, אלקטרוליטים, וגם חומרים ממקור חיצוני, כמו למשל תרופות ומיקרואורגניזמים. הצבע הצהבהב של הנסיוב מוענק לו על ידי הבילירובין. מחקר הנסיוב נקרא סרולוגיה ויש לו תחומי השקה עם הפרוטאומיקה.

הנסיוב משמש למבחנים אבחנתיים רבים, וכן בסיווג הדם. הוא נבדק בבדיקות מעבדה (אנליזה של הדם) לצורך גילוי זיהומים, הערכת יעילות חיסונים (רמת נוגדנים) ובאנליזה כימית של הדם. מנסיובים מייצרים מוצרי נסיוב למניעה וטיפול (סרותרפיה) במחלות זיהומיות, כמו טטנוס, דיפתריה ושפעת ובטיפול נגד הרעלות זיהומיות, כמו בוטוליזם, או נסיוב נגד ארס נחשים. למטרות טיפול ומניעה אלה השימוש בנסיובים עדיף על הפלזמה, מפני שהוספת חומרים אחרים אינה גורמת לקרישה.

הדם הקרוש כולל את הנסיוב ללא פיברינוגן, אך כמה גורמי קרישה עדיין נשארים בו.

אצל האדם אוסמולריות הנסיוב היא 281–297 mOsmol/L. הרכב הנסיוב באדם הוא:
*מים – 91%
*חלבונים – 7%, מתוכם:
**אלבומין – 63%
**גלובולינים שונים:
*** גלובולין α1 (מוביל שומנים) – 3%
*** גלובולין α2 (מוביל ברזל ונחושת) – 7%
*** גלובולין β – (מוביל ברזל ושומנים) – 9%
*** גלובולין γ – (על פי רוב, נוגדנים) – 17%
*אלקטרוליטים, חומרי מזון, מטבוליטים (למשל שתנן), הורמונים וכו' – 2%.

## ראו גם
* אלבר קלמט
* נסיוב נגד ארס
* קרום נסיובי
* אנטיסרום

## קישורים חיצוניים

* 

קטגוריה:מערכת הדם
מלאך משמיים

**מלאך משמיים** (במקור: **Hush, Hush**) הוא שמו של הספר הראשון בסדרת הספרים מסוגת הפנטזיה מאת בקה פיצפטריק. הספר נועד בעיקר לנוער וזכה להצלחה רבה. היה לרב-מכר של הניו יורק טיימס ותורגם, בין השאר, לשפות ספרדית, סינית, איטלקית, צרפתית, פולנית, רומנית, טורקית, פורטוגזית, שוודית ועברית. הספר יצא לאור בישראל בשנת 2011 על ידי מודן הוצאה לאור.
## עלילה
נורה גריי היא נערה שאפתנית ותלמידה מצטיינת שהתייתמה מאביה לפני כשנה. היא יושבת ליד חברתה הטובה ביותר, וי, בשיעורי ביולוגיה. יום אחד מחליט המורה לשנות מקומות, ונורה נאלצת לשבת לצד תלמיד חדש ומסתורי בשם פאץ'. נדמה כי פאץ' יודע על נורה הרבה יותר משעליו לדעת, ואולי אפילו יותר מנורה עצמה, ולאחר כמה מקרים מסתוריים ולא-צפויים שקורים לנורה - שפאץ' כנראה מעורב בהם - נורה מתחילה להיות אובססיבית לגבי זהותו האמיתית. היא מגלה לה בסופו של דבר שפאץ' הוא בעצם מלאך שנפל מגן-עדן שמתכנן להרוג אותה על-מנת להפוך לבן-אנוש! לפאץ' יש דרך אחת ויחידה להפוך לבן אנוש והיא להקריב את נורה. דבריה, חברתו לשעבר של פאץ', גם כן מלאכית שנפלה, מנסה לשכנעו לחוס על חייה של נורה ואף להצילה, וכך להפוך למלאך שומר ולשוב לחיות אתה בגן-עדן. פאץ' מתנגד להצעתה בכל תוקף ונצמד לתוכניתו המקורית, להרוג את נורה, אך המצב מסתבך כשהוא מתאהב בה.

## דמויות
***נורה גריי** - תלמידה ב"תיכון קולדווטר". לפי סדר המקומות החדש היא יושבת ליד פאץ', כאשר לפני כן ישבה ליד וי. נורה מניחה שמשהו לא לגמרי "בסדר" עם פאץ' בגלל החוסר במידע עליו ועל עברו. היא נאבקת במשיכתה אליו בגלל סודותיו והמצבים המוזרים אשר סובבים אותו. לאחר לא הרבה זמן היא פוגשת באליוט וג'ולס. נורה מתקשה להחליט על מי לסמוך - פאץ', הילד הרע, או החברה הטובים, אליוט וג'ולס. כיוון שאביה נרצח לפני שנה, היא נאלצת לפגוש את יועצת בית הספר.
***פאץ' סיפריאנו** - בוגר חדש ב"תיכון קולדווטר". פאץ' הוא השותף החדש של נורה לביולוגיה. הוא שומר את עברו בסוד. בסופו של דבר, נורה מבינה שפאץ' הוא מלאך שנפל, אשר נפל כאשר התאהב בבת אנוש וניסה להיות איתה. לאחר שנכשל בהשתלטות על גוף אנושי, מלאכי הנקם תלשו את כנפיו ממנו בדרכו חזרה אל גן עדן. הוא יודע שהוא יוכל להיות בן אנוש על ידי העלאת נורה - צאצא ממין נקבה של הצמית הנפיל שלו, צ'ונסי ולהיות אנושי או שישמור עליה ממוות ויהפוך למלאך שומר. במהלך הספר פאץ' מתאהב בנורה וכאשר נורה מקריבה את עצמה למענו הוא נאלץ לבחור במהירות, לבסוף הוא בוחר להיות מלאך שומר.
:**וי סקיי** - החברה הטובה ביותר של נורה.
:**אליוט סנדרס** - עבר לתיכון קולדווטר מ"תיכון אקדמאי קינגהורן" — בית ספר פרטי. נורה מגלה במהרה שהוא חשוד ונחקר ברצח תלמידה מבית ספרו הקודם.
:**צ'ונסי לאנז'ה/ג'ולס** - חברו הטוב ביותר של אליוט, נמצא איתו תמיד, כיוון שכמעט ואינו מדבר הוא נראה אפל ומסתורי אף יותר מפאץ'.
:**מרסי מילר** - האויבת של נורה.
## קישורים חיצוניים
* אתר על הספר
* מלאך משמיים בפייסבוק
* האתר הרשמי של הסופרת בקה פיצפטריק
* 

קטגוריה:ספרי 2009
קטגוריה:ספרי פנטזיה
קטגוריה:ספרי הוצאת מודן
בקה פיצפטריק

**בקה פיצפטריק** (באנגלית: **Becca Fitzpatrick**; נולדה ב-3 בפברואר 1979) היא סופרת אמריקאית. ידועה בעיקר בזכות ספרה "מלאך משמיים".

היא נולדה וגדלה בסנטרוויל, במדינת יוטה שבארצות הברית. למדה באוניברסיטת בריגהאם יאנג.

ב-2009 התפרסם ספרה הראשון ובו התחילה סדרת ספרי פנטזיה, והוא נקרא "מלאך משמיים" בתרגום העברי. הספר השני התפרסם ב-2010 ונקרא "מלאכים באפלה" בתרגום העברי. הספר השלישי התפרסם ב-2011 ונקרא "על כנפי מלאך" בתרגום העברי. הספר הרביעי והאחרון התפרסם ב-2012 ונקרא "המלאך האחרון" בתרגום העברי.

## קישורים חיצוניים

* 

* 

קטגוריה:סופרות אמריקאיות
קטגוריה:סופרים אמריקאים
קטגוריה:בוגרות אוניברסיטת בריגהאם יאנג
קטגוריה:בוגרי אוניברסיטת בריגהאם יאנג
קטגוריה:מורמונים
קטגוריה:אמריקאיות שנולדו ב-1979
קטגוריה:אמריקאים שנולדו ב-1979
סיטי איילנד

**סיטי איילנד** (אנגלית: City Island) הוא סרט דרמה קומית אמריקאי משנת 2009 שנכתב ובוים על ידי ריימונד דה פליטה בכיכובם של אנדי גרסיה, ג'וליאנה מרגוליס ואלן ארקין. הקרנת הבכורה של הסרט הייתה בפסטיבל הסרטים טרייבקה בניו יורק ב-26 באפריל 2009. שם הסרט מתייחס לסיטי איילנד ברובע הברונקס, שם מתרחשת עלילת הסרט.

## עלילה
וינס ריזו (אנדי גרסיה), העובד כסוהר, הוא אביה של משפחה לא מתפקדת שלכל החברים בה יש סודות. המשפחה מתגוררת בסיטי איילנד ברובע הברונקס. וינס מגלה שהבן הלא חוקי הסודי שלו, טוני נארדלה (סטיבן סטרייט), הוא כיום בן 24, אסיר, ומוחזק בכלא שבו וינס עובד. מבלי לחשוף את האמת על משפחתו, וינס מקבל את טוני מהכלא ומעסיק אותו בשכר לעזור בביתו כדי להיות יותר עם בנו. וינס גם לוקח בחשאי שיעורי משחק אצל מיכאל מאלקרוב (אלן ארקין), ומתחיל ליצור קשר אפלטוני עם מולי (אמילי מורטימר), עוד שחקנית שאפתנית.

בינתיים, בתו של וינס בת העשרים, ויויאן (דומיניק גרסיה-לורידו, בתו גם בחיים האמיתיים של אנדי גרסיה), לא סיפרה למשפחתה שהיא הושעתה מהמכללה ואיבדה את המלגה שלה בגלל שנתפסה מעשנת מריחואנה. כדי לנסות לשלם עבור הסמסטר הבא שלה היא עובדת, ללא ידיעת המשפחה, כחשפנית; בנו הצעיר בגיל ההתבגרות, ויני (עזרא מילר), מטפח בחשאי תשוקה להזנת נשים ומפנטז על השכנה השמנה הסמוכה לביתם; אשתו של וינס, ג'ויס (ג'וליאנה מרגוליס), חושבת שהיא איבדה את כל האינטימיות הזוגית בחייה ושוינס בוגד בה (בזמן שהוא למעשה הלך לשיעורי משחק) ולכן היא רודפת אחרי טוני מבלי להבין שהוא בנה החורג.

וינס נבחן בהצלחה לאודישנים לתפקיד בסרט של מרטין סקורסזה, בעוד אשתו מחפשת תשומת לב מינית אצל טוני שמסרב לכך. וינס הבן מתיידד עם השכנה השמנה שלו, שעוזרת להביא אותו קרוב יותר לילדה שמנה שאליה הוא נמשך בבית הספר.

בסוף הסרט מתגלים הסודות של כולם בזה אחר זה. וינס מגלה למשפחתו שהוא לומד משחק ושטוני הוא בנו, טוני, שגילה שוויויאן חשפנית, מגלה שוינס הוא אביו ואילו ויויאן מגלה להוריה שהיא סולקה מהקולג' והם לא כועסים עליה ("חמודה, כולם מעשנים סמים בקולג'").

## שחקנים
* אנדי גרסיה משחק את וינס ריזו
* ג'וליאנה מרגוליס משחקת את ג'ויס ריזו
* סטיבן סטרייט משחק את טוני נארדלה
* אמילי מורטימר משחקת את מולי צ'ארלסוורת
* עזרא מילר משחק את וינסנט "ויני" ריזו ג'וניור
* דומיניק גרסיה-לורידו משחקת את ויויאן ריזו
* אלן ארקין משחק את מייקל מאלקוב
* קארי בייקר ריינולדס משחקת את דניס
* הופ גלנדון-רוס משחקת את שריל

## ביקורת
סיטי איילנד קיבל ביקורות חיוביות בדרך כלל ומחזיק ב-81% אחוזי טריות ("טרי") באתר דירוג הסרטים Rotten Tomatoes. באתר הדירוגים Metacritic, שמשתמש בממוצע הביקורות של המבקרים, יש לסרט ממוצע של 66/100, דבר שמעיד על ביקורות אוהדות בדרך כלל.

בקופות, הסרט זכה להצלחה מינורית, וגרף $6,671,036 בארצות הברית ו-$7,875,862 בסך הכל בעולם כאשר תקציבו של הסרט היה 6 מיליון דולר.

## קישורים חיצוניים
* 

קטגוריה:סרטים אמריקאיים
קטגוריה:סרטי 2009
קטגוריה:סרטי דרמה קומית
קטגוריה:סרטים על חשפנות
ספירת כבשים

[שמאל|ממוזער|250px|[כבשים רועות באחו.]]
**ספירת כבשים** הוא תרגיל דמיון מודרך שמשמש בחלק מהתרבויות כאמצעי מרדים כדי לישון.

## הסבר
ברוב התיאורים של הפעילות, האדם מדמיין סדרה אינסופית של צאן לבן זהה שקופץ מעל גדר, בעוד הוא סופר אותם אחד אחרי השני. הרעיון, ככל הנראה, הוא לגרום לשעמום ולהסחת הדעת במוח עם משהו פשוט, חוזר וקצבי, תכונות הידועות כמסייעות לבני אדם לישון.

בפועל, המונח הוא בעיקר סטריאוטיפ, ומשמש לעיתים נדירות כפתרון עבור נדודי שינה. אך מכיוון שהשתמשו במושג בקריקטורות, קומיקסים ואמצעי תקשורת אחרים, המונח נטבע בתרבות הפופולרית כאחד הרעיונות כיצד להירדם. המונח "ספירת כבשים" נכנס בשפה האנגלית למונח האידיומטיים על נדודי שינה. כבשים עצמם הפכו למונחים הקשורים לשינה או היעדרה.

בניסוי שנערך על ידי חוקרים מאוניברסיטת אוקספורד, נמצא כי ספירת כבשים היא אמצעי לא יעיל כדי להירדם. בניסוי, נבדקים שבמקום לספור כבשים דמיינו "חוף או מפל", בזבזו אנרגיה נפשית גבוהה יותר, ולכן נרדמו מהר יותר מאשר אלו שספרו כבשים. על פי מחקר זה, שינה יכולה להיות מושגת באותה מידה על ידי פעילות מורכבת כלשהי המבזבזת אנרגיה נפשית.

## אזכורים מוקדמים ובתרבות
אזכור מוקדם של ספירת כבשים כאמצעי להשגת שינה ניתן למצוא בספר "תיאורים של כלכלה פוליטית" מאת הארייט מרטינו, מ-1832:

:

התייחסות לכך עוד קודם לכן ניתן למצוא ברומן "דון קיחוטה" מאת מיגל דה סרוונטס, מ-1605 (למעט העובדה שסרוונטס החליף ב"עיזים" את ה"כבשים"):

:

בהודו ופקיסטן, הביטוי הנרדף לספירת כבשים הוא "לספור את הכוכבים".

בסיפור שנתן את שמו לספר הילדים "הכבש השישה עשר" מאת יהונתן גפן, מתאר המספר כיצד הוא נרדם תמיד תוך כדי ספירת כבשים בהגיעו לכבש השישה עשר.

## ראו גם
* שעת השינה

## הערות שוליים

קטגוריה:שינה
קטגוריה:מדיטציה
קטגוריה:טכניקות הרפיה
כה עשו אמותינו

שמאל|ממוזער|250px|עטיפת אחד הספרים
**כה עשו אמותינו - סדרת סיפורי צדקניות לבנות ישראל** היא סדרה של 12 ספרונים המתפרסמת מדי חודש החל משנת 2011. הסדרה חדשנית, בהיותה הראשונה העוסקת בסיפורים על נשים צדקניות המעובדים עבור ילדות חרדיות.

הסדרה יוצאת ביוזמתם של המוציאים לאור, בני הזוג יוסף וחוה לאופר. הסיפורים נכתבים על ידי חני ורטהיימר ומאוירים על ידי רות ביר. הסדרה יוצאת בהסכמת בית הדין של הרב נסים קרליץ ומתורגמת גם ליידיש. הסיפורים מתארים את חייהן ומעשיהן של נשים מדורות ומעדות מגוונים. כל ספרון כולל סיפור אודות רבנית שמספרת סבתא לנכדתה אחרי הדלקת הנרות בליל שבת, על בסיס קשיים ודילמות שעוברת הנכדה בחיי היום יום. הסיפור מסתיים בתפלה שמתפללת הנכדה לקב"ה סביב הנושא שבו עוסק הסיפור. הסיפורים מדגישים ערכים כמו פשטות, צדקה, אמונה, תפילה, ביטחון וצניעות. לדברי המוציאים לאור, הסדרה נכתבה כדי לחזק בקרב הילדות הקוראות את הגאווה היהודית ואת הרצון להידמות לנשים מן הדורות הקודמים. הסדרה זוכה להצלחה בציבור החרדי.

שם הסדרה הוא פרפרזה לסדרה הפופולרית כה עשו חכמינו.

## דמויות
***"גם אם צוחקים"** על שרה שנירר
***"בית האתרוג"**, על הרבנית הנדה, אשת רבי אברהם אחי הגר"א
***"לאור הנר"**, על הרבנית לאה אמו של הרב עזרא עטיה
***"עצים להסקה"** על הרבנית פעסל אשת רבי ברוך הלברשטאם מגורליץ
***"כשאוהבים יכולים"** על הרבנית פריידא, אשת החפץ חיים
***"שמלה שלמה"** על הרבנית הענדל, אשת רב זושא מאניפולי

## קישורים חיצוניים
* סבתא, ספרי לי סיפור על צדיקה!" • כך נולד פרויקט, באתר בחדרי חרדים
* 
* כה כה עשו חכמינו: התשובה הנשית, באתר הידברות
* עלון חודשי נפלא - כה עשו אימותנו, באתר עם ישראל
* גם אם צוחקים, באתר אמותינו

## הערות שוליים

קטגוריה:סדרות ספרים בעברית
קטגוריה:אגדות יהודיות
קטגוריה:ספרות ילדים ונוער
קטגוריה:ספרי ילדים ונוער חרדיים
קטגוריה:ספרות יידיש
ברסט (צרפת)

**ברסט** (Brest) היא עיר נמל במחוז פיניסטר, בחבל ברטאן שבצפון-מערב צרפת. נכון ל-2008 אוכלוסיית העיר מנתה כ-142,000 בני אדם, ויחד עם המטרופולין סביבה, אוכלוסייתה מונה למעלה מ-300,000 נפש.

בשל מיקומה בקצה המערבי של צרפת, ובאחד הקצוות המערביים של יבשת אירופה כולה, על חוף האוקיינוס האטלנטי ותעלת למאנש - ברסט היא אחת מערי הנמל החשובות של צרפת, וקולטת את מרבית הסחורות המגיעות מיבשת אמריקה. היא גם מהווה בסיס מרכזי של הצי הצרפתי, כולל צי הצוללות של צבא צרפת. העיר היא השלישית בגודל אוכלוסייתה בחבל ברטאן, אחרי נאנט ורן, וה-22 בגודלה בצרפת כולה. אף שברסט היא הגדולה בערי מחוז פיניסטר, העיר קמפר משמשת כבירת המחוז.

## היסטוריה
בימי הביניים, ברסט התבססה סביב המצודה המרכזית שבה, אותה הפך הקרדינל רישלייה בראשית המאה ה-17 לנמל הצבאי של הממלכה.
במאה ה-19 גדלה אוכלוסיית העיר משמעותית, מכ-25,000 בראשית המאה לכ-85,000 בסופה.

במהלך מלחמת העולם הראשונה הנמל קלט את רבבות חיילי צבא ארצות הברית שהגיעו מעבר לים ב-1917. במלחמת העולם השנייה, לאחר כיבוש צרפת, השתמשו הגרמנים בעיר כנמל בסיס לצוללות. העיר נפגעה קשות מהפצצות לאחר הפלישה לנורמנדי ב-1944 ומרכז העיר נבנה מחדש לאחר המלחמה. כיום שוכן באזור הנמל של העיר המרכז לאימון ימי של הצי הצרפתי ().

## כלכלה ותרבות
העיר מהווה מרכז אוניברסיטאי, ולומדים בה למעלה מ-23,000 סטודנטים. יש בה גם מספר מרכזי מחקר בולטים. כ-75% מכלכלת העיר מתבססת על מגזר השירותים.

פעם בארבע שנים, מארחת ברסט את הפסטיבל הימי הבינלאומי.

קבוצת הכדורגל של העיר, ברסט, מתמודדת בליגת העל הצרפתית בכדורגל ובעבר גם בליגת האלופות.

## ערים תאומות
הערים התאומות של ברסט הן:
* 
* 
* 
* 
* 
* 
* 
* 
* 

## קישורים חיצוניים

* 

* 

קטגוריה:ברטאן: ערים
קטגוריה:צרפת: ערי נמל
קטגוריה:צרפת: בסיסים ומתקנים צבאיים
*
קטגוריה:תעלת למאנש: ערי נמל
קטגוריה:מפרץ ביסקאיה: ערי נמל
אצטל

שמאל|ממוזער|מבנה כללי של מולקולת אצטל
ממוזער|מבנה כללי של מולקולת קטאל: אצטל בו הפחמן המרכזי קשור לשתי קבוצות אורגניות. בנוסף לשתי קבוצות ה OR.
שמאל|ממוזער|442x442 פיקסלים|תגובות אלדהיד עם מולקולת כוהל לקבלת המיאצטל בשלב הראשון ואצטל כתוצר סופי
שמאל|ממוזער|442x442 פיקסלים|תגובות לקבלת קטאל
**אצטל** (Acetal) הוא קבוצה פונקציונלית מהצורה R2C(OR')2 כאשר שתי קבוצות ה-'R הן שיירים אורגנים. לאטום הפחמן המרכזי 4 קשרים ולכן הגאומטריה טטראדרלית. שתי קבוצות ה־R הקשורות לפחמן המרכזי יכולות להיות זהות – אצטל סימטרי או שונות זו מזו. אם שתי קבוצות ה־R אורגניות (אין אטום מימן הקשור לפחמן המרכזי) הקבוצה נקראת קטאל (**ketal).**

אצטל נוצר התגובה בין המיאצטל לכוהל. מנגנון התגובה כולל פרוטונציה של קבוצת ההידרוקסיל, עזיבה של מולקולת מים, התקפה נוקלאופילית של הכוהל על יון הקרבוניום ואיבוד פרוטון של האלכוהול התוקף.

האצטלים יציבים בהשוואה להמיאצטלים אך יצירתם היא באמצעות תגובות בשיווי משקל. כדי להגיע לניצולת גבוהה יש צורך בסילוק המים הנוצרים בתגובה למניעת הידרוליזה של הוצר חזרה להמיאצטל. בתגובה ליצירת אצטל מספר המולקולות בתוצרים נמוך ממספר מולקולות המגיב כך שהתגובה ההפוכה מועדפת מבחינת האנטרופיה אלא אם כן דיאול מגיב עם האלדהיד או הקטון. כדי להימנע מכך ניתן להגיב את האלדהיד או הקטון עם אסטר במקום עם כהלים כך שהמים הנוצרים בתגובה משמשים להידרוליזה של האסטר ונוצר עוד כוהל המשתתף בתגובה.

אצטלים משמשים כקבוצות הגנה על קרבוניל או דיאול משום שהאצטל יציב למחזרים ומחמצנים שונים.
שמאל|ממוזער|שימוש באצטל להגנה על קבוצת קרבוניל מחיזור בתגובת סינתזה אורגנית. התגובה ללא ההגנה מוצדת בחץ למטה.
ממוזער|די מתוקסי מתאן Dimethoxymethane. מולקולת אצטל המשמשת כממס.
רוב הקשרים הגליקוזידים ברב סוכרים הם קבוצות אצטל.

## קישורים חיצוניים

קטגוריה:קבוצות פונקציונליות
קטגוריה:כימיה אורגנית
שידור טלוויזיה דיגיטלי קרקעי

300px|ממוזער|מדינות בהן קיים שידור טלוויזיה קרקעי דיגיטלי בתקנים השונים
שמאל|ממוזער|250px|תמונה חדה יותר בשידור דיגיטלי (למעלה) מאשר בשידור אנלוגי (למטה)
[שמאל|ממוזער|250px|[עיבוד אותות ספרתי|ממיר דיגיטלי ואנטנה לקליטת שידורי DTT בישראל]]
**[[שידור וידאו דיגיטלי|שידור טלוויזיה דיגיטלי]] קרקעי** (באנגלית: **Digital Terrestrial Television**, בראשי תיבות: **DTT**) היא שיטת שידור דיגיטלי אלחוטי של ערוצי טלוויזיה, באמצעות תחנות ממסר קרקעיות.

המעבר לשידור דיגיטלי מאפשר ניצול יעיל יותר של תחום התדרים, בכך מגדיל את מספר ערוצי השידור, ומפנה חלק מהספקטרום לשימושים חלופיים - הדיווידנד הדיגיטלי . יתרונות נוספים על פני השידור האנלוגי הם שיפור באיכות הקליטה, והוזלת השידור.

קליטת השידורים מחייבת אנטנה וממיר דיגיטלי, או מקלט טלוויזיה המותאם לשיטת השידור הדיגיטלית. קיימים ממירים עבור טלוויזיות וגם עבור סמארטפונים וטאבלטים.

על פי נתוני איגוד השידור האירופי 145 מדינות בעולם התחילו להפעיל שידור דיגיטלי עד סוף שנת 2018, מתוכן 65 השלימו את הפעלת השידור הדיגיטלי והפסיקו את השידור האנלוגי. משפחת התקנים הנפוצה ביותר היא ה-DVB אשר נבחרה ב-149 מדינות בעולם (גם אם לא התחילו בהן השידורים), ומתוך המשפחה נפוץ ביותר ה-DVB-T2 אשר נבחר לשימוש ב-79 מהמדינות הללו.

## DTT בישראל

בנובמבר 2004 החליטה ממשלת ישראל על הקמת צוות בין-משרדי שיבחן את הצורך בשידורים דיגיטליים עבור הערוצים הציבוריים הפתוחים. בפברואר 2008 התקבל בכנסת תיקון לחוק, שמאפשר שידורי DTT. חוק זה מסמיך את הרשות השנייה לטלוויזיה ולרדיו כגוף האחראי על שידורים אלה בישראל. שם המיזם **[[עידן+]]**.

לצורך הקליטה יש לרכוש ממיר דיגיטלי עם אנטנה. קליטת השידורים היא בחינם אך עצם החזקת מקלט טלוויזיה חייב בעבר בתשלום אגרת הרדיו והטלוויזיה.

המערך משדר את הערוצים: כאן 11 (ב-HD וגם SD), כאן חינוכית, קשת 12, רשת 13, עכשיו 14, ערוץ הכנסת, מַכַּאן 33, ערוץ 24 וערוץ 9. בנוסף, משודרות בעידן+ רשתות הרדיו הארציות, וחלק מתחנות הרדיו האזורי.

## קישורים חיצוניים

* הסבר על שידורים דיגיטליים, באתר GoDigital.co.il

## הערות שוליים

קטגוריה:שידור דיגיטלי
קטגוריה:טלוויזיה: טכנולוגיה
M40

**M40** או **וינקה 4** (**Winnecke 4** או **WNC 4**) הוא כוכב כפול עמום בקבוצת הכוכבים הדובה הגדולה ואחד משני העצמים היחידים בקטלוג מסיה שאינם ערפילית, צביר כוכבים או גלקסיה (השני הוא M73).

## היסטוריה
שארל מסיה צפה ב-M40 ב-24 באוקטובר 1764, כאשר לפי רישומיו, חיפש ערפילית שדווחה על ידי האסטרונום יוהנס האבליוס מעל הזנב של הדובה הגדולה. כשלא עלה בידו למצוא באזור ערפילית, הניח שהכוכב הכפול שמצא, דווח בטעות כערפילית וכלל אותו בקטלוג. מסיה תיאר את זוג הכוכבים כבעלי בהירות נראית דומה וכקרובים מאוד זה לזה, עד כדי קושי להפריד ביניהם באמצעות הציוד שבו השתמש. כיום משערים שהאבליוס התכוון בכלל לזוג הכוכבים הקרובים 74 ו-75 בדובה הגדולה, שבהירותם גדולה בהרבה.

בשנת 1863 הוסיף האסטרונום הגרמני פרידריך אוגוסט תאודור וינקה את הכוכב הכפול כ-WNC 4 לקטלוג של כוכבים כפולים שאותו ערך, זאת מבלי לדעת על הכללתו בקטלוג מסיה. וינקה ציין שבהירויותיהם של הכוכבים הן 9.0 ו-9.3, שהמרחק הזוויתי ביניהם הוא כ-49 שניות קשת ושהקו המחבר ביניהם הוא בזווית של כ-88 מעלות. רק בשנת 1965 גילה האסטרונום החובב ג'ון מאלאס את הזהות בין M40 ו-WNC 4, על ידי השוואת מיקומם ותאורם בשני הקטלוגים.

## תכונות
ככל הנראה לא מדובר במערכת כוכבים אלא בשני כוכבים בלתי קשורים שרק במקרה נמצאים על אותו קו ראייה מכדור הארץ. כיום המרחק הזוויתי ביניהם גדל לכ-53 שניות קשת והקו המחבר ביניהם הוא בזווית של כ-77 מעלות, מה שמחזק את ההערכה שאין קשר בין הכוכבים. על פי מדידת היסט נראה שהמרחק לכוכב הבהיר מבין השניים, M40 A הוא כ-510 שנות אור ובמקרה כזה הוא ככל הנראה כוכב הסדרה הראשית מסוג ספקטרלי G0, מעט יותר חם ומסיבי מהשמש ובעל הארה של בערך פי 3 ממנה. 

המרחק לכוכב העמום יותר, M40 B, אינו ידוע בוודאות, אך אם מדובר גם כן בכוכב הסדרה הראשית, אז מסתו, טמפרטורת פני השטח שלו הארתו צריכים להיות גדולים עוד יותר בהתאם לסיווגו הספקטרלי כ-F8, כך שמרחקו גדול עוד יותר.

## קישורים חיצוניים

* M40 באתר SEDS
* 

40
קטגוריה:קבוצת הכוכבים הדובה הגדולה
Lungs

**Lungs** (בעברית: **[[ריאות]]**) הוא אלבום הבכורה של להקת האינדי פופ פלורנס אנד דה משין. את האלבום הוציאה לאור ב-6 ביוני 2009 חברת התקליטים איילנד רקורדס. בבכורתו בטבלת האלבומים הבריטית, בשבוע הראשון להוצאתו, הגיע האלבום למקום השני בטבלה, ושמר על התואר לכחמישה שבועות. ב-10 בינואר 2010 חזר האלבום לטבלה ושמר על התואר שישה שבועות לא רצופים. לאחר תקופת כהונתו במקום השני הגיע למקום הראשון בטבלה לשבועיים רצופים. באותה התקופה לאחר יציאת האלבום, האלבום זכה להיות במקום גבוה מהמקום ה-40 בטבלה למשך כ-65 שבועות רצופים וזכה להיות במקום גבוה מהמקום התשיעי למשך כ-33 שבועות. בנוסף, זכה האלבום להיות במקום השני בטבלת האלבומים האירית למשך כ-6 שבועות.

בנוסף להצלחתו המרובה בטבלאות האלבומים, *Lungs* היה למועמד ראשי וטעון לפרס מרקורי. Lungs קיבל מרוב המבקרים ביקורת חיובית ביותר, כמעט פה אחד. בנוסף זכה האלבום בפרס האלבום הבריטי הטוב ביותר בפרסי המוזיקה הבריטית לשנת 2010.

## רשימת השמעה

## מיקומי שיא

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אלבומי בכורה מ-2009
קטגוריה:אלבומים באנגלית
קטגוריה:אלבומים שהופקו על ידי פול אפוורת'
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומי חברת איילנד רקורדס
קטגוריה:אלבומי חברת יוניברסל ריפבליק רקורדס
נאגנו

**נאגנו** (ביפנית: **長野市**) היא עיר ביפן, בירת מחוז נאגנו שבחבל צ'ובו באי הונשו. היא שוכנת בצפון המחוז, על מפגש הנהרות צ'יקומה (חלקו העליון של נהר שינאנו) וסאי. אוכלוסיית העיר מונה 387,146 נפש (נכון ל-2011).

אחד האתרים החשובים בעיר הוא המקדש הבודהיסטי זנקו-ג'י, שנבנה במאה השביעית לספירה על גבעה הצופה אל העיר. בעקבותיו מבקרים כמיליון תיירים בעיר מדי שנה.

העיר הוקמה לראשונה כעיירה קטנה סביב מקדש זנקו-ג'י, ב-1897. לאורך השנים הוקמו עיירות נוספות על הגבעות שבסביבתה, וב-1966 אוחדו כולן, כולל העיירה המקורית, לעיר המוכרת כיום.

ב-1998 זכתה העיר לארח את אולימפיאדת החורף נאגנו, וכן את אולימפיאדת החורף הפאראלימפית של אותה שנה. הייתה זו אולימפיאדת החורף השנייה שנערכה ביפן, אחרי אולימפיאדת סאפורו (1972). מאז אירוח המשחקים, נערכת לכבודם בעיר מדי שנה תחרות מרתון ידועה של התאחדות האתלטיקה הבינלאומית. ב-2005 אירחה העיר גם את אולימפיאדת החורף של הספיישל אולימפיקס, ובכך הפכה לעיר הראשונה בעולם שאירחה את שלושת סוגי משחקי החורף: האולימפיים, הפאראלימפיים והספיישל אולימפיקס.

## ערים תאומות

* 
* 
* 

## קישורים חיצוניים

* 

* 
ימין|ממוזער|250px|מקדש זנקו-ג'י בעיר
* נאגנו - אתר מידע למבקרים

*
קטגוריה:צ'ובו: ערים
קטגוריה:ערים שאירחו משחקי חורף אולימפיים
קטגוריה:יישובים שהוקמו ב-1897
אלעלה

[שמאל|ממוזער|250px|דמויות של רועים אמורים ב[ציור קיר בעיר מארי, בסוריה (צילום: מוזאון הלובר)]] 

**אֶלְעָלֵה** או **אֶלְעָלֵא** הייתה עיר באזור מואב בעבר הירדן המזרחי. בתקופת התנחלות שבטי ישראל היא נמסרה לשבט ראובן.
## תולדותיה
אלעלה, אשר הייתה בשלטון תושבים מקומיים נכבשה על ידי שבטי ישראל בראשית תקופת ההתנחלות. על פי המסופר בתנ"ך בספר במדבר, היא הייתה אחד האתרים הראשונים בנחלת שניים וחצי השבטים שבאזור ממזרח לירדן, בו העדיפו וביקשו בני שבט ראובן ושבט גד להישאר ולהתנחל.

עמדתם זו נחשדה כהשתמטות מעזרה לשבטי ישראל בכיבוש כל הארץ. על כן, מנהיגי העם, ובראשם משה, הוכיחו אותם על כך. אולם כאשר נשבעו שיעברו חלוצים במלחמה לפני מחנה בני ישראל עד אשר יסיימו לכבוש את הארץ, בטרם ישובו לביתם שבעבר הירדן המזרחי אושר להם לבנות ולהתיישב בערים אלה. שבטי ראובן וגד, אכן קיימו שבועתם במלואה כמצוין בספר יהושע.

לאחר שנלקחה במערכה צבאית מן האמורים בראשות מלכם סיחון, נבנתה העיר מחדש על ידי שבט ראובן, כמסופר בספר במדבר:

מספר אזכורים בתנ"ך מקשרים בין אלעלה לבין העיר חשבון כנראה הסמוכה. בספר ישעיהו מתנבא הנביא ישעיהו את אבלם הכבד של המואבים, כנראה על הרס וחורבן שנגרמו במלחמה:

מפשט הכתובים עולה כי ישעיהו התנבא כי ישתתף באבלם ובקינתם של המואבים על חורבנם:

בספר ירמיהו מאוזכר שם העיר בקינה ותוכחה כלפי המואבים, אשר ינחלו מפלה לאחר מערכה צבאית.

## זיהוי
בעקבות אזכורה בספרי הנביאים, ביקש אוסביוס מקיסריה אשר פעל במאה ה-3, לזהות את אלעלה בכפר גדול בתקופתו, שנמצא בסמוך לחשבון המקראית.

במאה ה-20 הוצע לזהותה באתר בשם: תל אל-עאל (ערבית: تل العال الاثري) מצפון מזרח לחסבאן, (שהוצע לזהותה כחשבון המקראית). באתר זה נערכו חפירות ארכאולוגיות, ונמצאו פריטים המעידים על יישוב קדום מתקופת הברזל, והתקופות ההלניסטית, הרומית והערבית.

## לקריאה נוספת
* אברהם נגב, הערך: אלעלא, אלעלה, **לכסיקון מקראי**, (עורכים: מנחם סוליאלי, משה ברכוז), א-ב, תל אביב: הוצאת דביר, תשכ"ה-1965, עמ' 56.
* יוחנן אהרוני, **אטלס כרטא לתקופת המקרא**, ירושלים: הוצאת כרטא, 1974, עמ' 155.

## הערות שוליים

קטגוריה:כנען
קטגוריה:נחלת שבט ראובן
קטגוריה:יישובי המקרא
קטגוריה:עבר הירדן המזרחי
מה קרה לקרוקודיל

**מה קרה לקרוקודיל** הוא ספר ילדים מאת ע. הלל, שאויר על ידי אלונה פרנקל. הספר יצא לאור בשנת 1976, במסגרת "ספרית שפן הסופר" של הוצאת עם עובד. הסיפור הופיע גם ב"הספר הגדול של ע. הלל".

הספר מנוקד ועשיר באיורים, כך שילדים בראשית קריאה מסוגלים לקוראו, וניתן לספר אותו גם לילדים שטרם למדו לקרוא.

## עלילה
הסיפור, שכל-כולו בחרוזים, עוסק בקרוקודיל שחש כאב שיניים בשִנו האחרונה משמאל, ומגיע למרפאת קופת חולים סניף זמנהוף, שם מקבל את פניו האח חיים סבאח, המפנה אותו לרופא שיניים, 
: 

במרפאה המזכירה והלקוחות נחרדים ממראהו, אך האח חיים סבאח מרגיע את כולם. דוקטור שפיץ, רופא שיניים יקה, מסכים לקבל את הקרוקודיל, אך עקב חוסר ניסיונו בטיפול בשיני קרוקודילים, השן מסרבת לצאת. לבסוף האח חיים סבאח מצליח לעקור את השן, והאחות קושרת מטפחת סביב לסתו של הקרוקודיל, . הקרוקודיל יוצא מאושר מהמרפאה, ו. 

## פרשנות
### מרפאת זמנהוף
מרפאת זמנהוף, שבה מתרחש הסיפור, הייתה במשך שנים רבות אחת המרפאות החשובות והנודעות בתל אביב ובסביבתה, וניתנו בה שירותים שונים של רפואה מקצועית. המרפאה החלה לפעול בשנת 1936, ובמרץ 2012 נסגרה, לקראת החלפתה בבניין מגורים גדול.

### רופא השיניים היקה
רופא השיניים המטפל בקרוקודיל הוא דוקטור שפיץ, "היקה המלומד, המדויק והאמיץ". דיבורו המתואר בסיפור תואם את הסטראוטיפ של היקים - מבטא שבו יש חילופי אותיות דומות וכן בלבול בין זכר לנקבה, למשל: , כלומר: "איך, כלומר אני, את הדבר הזה שׂמים יושבת בכיסא". העלייה מגרמניה, שבמסגרתה הגיעו לישראל מרבית היקים, התרחשה בשנים 1933–1939, אם כי היו מעטים שהגיעו גם לפני ואחרי תקופה זו. לפיכך, נוכחותם של רופאים בעלי מבטא יקי בלטה בשנות ה-40, ה-50 וה-60, אך הלכה והצטמצמה בעת שהספר יצא לאור, ונעלמה למעשה בשנים שלאחר מכן.

### רמזים הומוריסטיים להורים
"מה קרה לקרוקודיל" הוא ספר ילדים, אך משולבים בו הרמזים הומוריסטיים המיועדים להורים:
*  - רמז לביטוי "דמעות תנין".
* כאשר הקרוקודיל מצטרף לתור, אומר אחד החולים המבוהלים:  - בתקופה שבה נכתב הסיפור, שירותיה של קופת חולים כללית ניתנו רק לחברי ההסתדרות. העובדה שמדובר במוסד הסתדרותי ניכרת גם בפנייתה של האחות לקרוקודיל בחדר ההמתנה של רופא השיניים:  - הפנייה "חבר" הייתה נהוגה במסגרות סוציאליסטיות בישראל, ובפרט בהסתדרות. 
*  - זוהי פרודיה על הפסוק  המקור מתייחס לעוף הקרוי תור, ובסיפורנו זהו תור של ממתינים לקבלת שירות. 
*  - זהו הרמז שגם ילדים יבינו, משום שהוא מפנה לשיר הילדים של לוין קיפניס, "אליעזר והגזר"

## הערות שוליים

קטגוריה:ספרי ילדים ונוער בעברית
קטגוריה:ספרי 1976
קטגוריה:כתבי ע. הלל
קטגוריה:הוצאת עם עובד: ספרי ילדים
קטגוריה:ספרים על בעלי חיים
קטגוריה:תנינאים בתרבות
דני הירשברג

**דני הירשברג** (נולד ב-8 בספטמבר 1966) הוא מזכ"ל בני עקיבא לשעבר. כיהן בתפקיד בשנים 2011–2016.

## קורות חייו
דני הירשברג נולד ב-1966 ליהודית וליחיאל ולו ארבעה אחים ושתי אחיות. גדל בעיר תל אביב. הוא בוגר ישיבת בני עקיבא נחלים, שירת בחיל החינוך במסגרת מסלול ישיבות ההסדר.

אחיו השני, , נפל במבצע שלום הגליל בט"ו באב תשמ"ב (1982).

הירשברג כיהן כסמזכ"ל תנועת בני עקיבא ושימש בשלל תפקידים נוספים, ביניהם רכז מחוז ירושלים וראש מחלקת כוח אדם. חבר ההנהלה הארצית של בני עקיבא משנת 1990 ועד היום. הירשברג בעל תואר ראשון בחינוך במקצועות תנ"ך ומחשבת ישראל ותואר שני בתולדות ישראל מטעם אוניברסיטת חיפה. כמו כן משמש הירשברג כמדריך משלחות נוער לפולין.

בשנת 2011 נבחר לכהן כמזכ"ל בני עקיבא. במרץ 2016 נבחר סגנו יאיר שחל להחליף אותו עם תום תקופת כהונתו. ב-1 בספטמבר 2016 סיים את תפקידו.

בוגר תוכנית ההכשרה של 'מעוז' במסלול אדוות.

מאז ספטמבר 2016 משמש הירשברג כמנכ"ל 'דעת', רשת לחינוך והכשרה מקצועית.

הירשברג מתגורר ביישוב טלמון, ואב לחמישה ילדים.

## קישורים חיצוניים
* 
* 
* 
* נאום של דני הירשברג בעצרת לזכרו של יצחק רבין
* מאמר של דני הירשברג על בני עקיבא בישראל בתקופת השואה
* יום הזיכרון לחללי צה"ל - ראיון עם דני הירשברג
* המפקד האחרון עם דני הירשברג,youtube
* 
* בית היתומים - אחרי 75 שנה זוכרים את הילדים - https://www.makorrishon.co.il/opinion/195081/

## הערות שוליים

קטגוריה:מזכ"לי בני עקיבא
קטגוריה:חברי ההנהלה הארצית של בני עקיבא
קטגוריה:בוגרי בית הספר מוריה (תל אביב)
קטגוריה:בוגרי ישיבת הגולן
קטגוריה:בוגרי ישיבת נחלים
קטגוריה:בוגרי אוניברסיטת חיפה
קטגוריה:טלמון: אישים
קטגוריה:ישראלים שנולדו ב-1966
אתלטיקה באולימפיאדת מקסיקו סיטי (1968)

שמאל|150px
שמאל|150px

**[[אולימפיאדת מקסיקו סיטי (1968)]]** נערכה במקסיקו סיטי, מקסיקו. תחרויות האתלטיקה נערכו בין 13 ל-20 באוקטובר 1968. נערכו 36 תחרויות באתלטיקה במשחקים אלו (12 לנשים ו-24 לגברים), בהשתתפות 1,027 משתתפים (243 נשים ו-784 גברים) מ-92 מדינות.

## אירועים בולטים
[שמאל|ממוזער|200px|סמית' (במרכז) וקרלוס ב[הצדעת הכוח השחור, אולימפיאדת מקסיקו סיטי]]
במהלך המשחקים נשברו 15 שיאי עולם ו-11 שיאים אולימפיים. 

### האתלטיות הבולטות
*ואיומיה טיוס () שזכתה בשתי מדליות זהב והגנה על תוארה בריצה היוקרתית ביותר ל-100 מטר. 
*אירנה שווינסקה יהודיה () שזכתה בשתי מדליות, זהב וארד. בריצת 200 מטר היא קבעה שיא עולם חדש.

### האתלטים הבולטים
*ג'ים היינס () ולי אוונס (), זכו כל אחד בשתי מדליות זהב. היינס קבע בריצת 100 מטר שיא עולם חדש של 9.95 שניות, והיה לאצן הראשון שרץ בפחות מ-10 שניות. שיא זה החזיק מעמד 15 שנים. אוונס קבע בריצת 400 מטר שיא עולם חדש של 43.86 שניות. שיא זה החזיק מעמד 20 שנים.
*טומי סמית' () זכה במדליית זהב בריצת 200 בשיא עולם חדש של 19.83 שניות, והיה לאצן הראשון שרץ בפחות מ-20 שניות. בטקס חלוקת המדליות התעוררה סערה, כאשר הוא וזוכה מדליית הארד, ג'ון קרלוס הצדיעו את "הצדעת הכוח השחור" בזמן נגינת ההמנון האמריקני, כשהם לובשים כפפות וצעיפים שחורים ויחפים מנעליים. פיטר נורמן מאוסטרליה, זוכה מדליית הכסף, הצטרף למחאתם כשענד תג של "הפרויקט האולימפי לזכויות אדם".
*קיפצ'וגה קיינו () (מדליית זהב ומדליית כסף), נפתלי טמו () (מדליית זהב ומדליית ארד) ועמוס ביווט () ומאמו וולדה () (מדליית זהב ומדליית כסף), ניצחו בריצת 1500 מטר, ריצת 10000 מטר, ריצת 3000 מטר מכשולים וריצת מרתון בהתאמה, וסימנו את ראשית הדומיננטיות של האתלטים המזרח-אפריקאים בריצות הבינוניות והארוכות.
*נבחרת השליחים של ארצות הברית () בריצת 4x400 מטר קבעה שיא עולם חדש של 2:56.16 דקות, שהחזיק מעמד 24 שנים.
*ולדימיר גולובניצ'י () זכה במדליית זהב שנייה בהליכה ל-20 ק"מ.
*בוב בימון () שזכה במדליית זהב בשיא העולם בקפיצה לרוחק בלא פחות מ-55 ס"מ, והעמידו על 8.90 מטר. שיא זה החזיק מעמד 23 שנים. 
*אל ארטר () שזכה במדליית הזהב הרביעית שלו בזריקת דיסקוס והיה לאתלט הראשון בהיסטוריה שזוכה בתואר האולימפי ארבע פעמים ברציפות. 
*דיק פוסברי () שזכה במדליית זהב בקפיצה לגובה בסגנון חדש, כאשר קפץ עם הגב לכיוון הרף. שיטה זו, הקרויה על שמו "סגנון פוסברי", אומצה עד מהרה בידי קופצים נוספים, וכיום זו הדרך המקובלת בקפיצה לגובה.
*בתחרויות הקפיצה המשולשת נשבר שיא העולם חמש פעמים בידי שלושה קופצים שונים, עד שויקטור סנייב () העמידו על 17.39 מטר. הייתה זו מדליית הזהב הראשונה שלו מתוך 4 מדליות, 3 מהן זהב.


קובץ:Gammoudi victory.JPG|מוחמד גמודי מתוניסיה מנצח בריצת 5000 מטר, באולימפיאדת מקסיקו סיטי (1968)


## טבלת המדליות

## הזוכים במדליות
### נשים
#### מקצועות המסלול

#### מקצועות השדה

### גברים
#### מקצועות המסלול

#### מקצועות השדה

*בקרב 10, חלוקת המדליות נעשתה לפי שיטת ניקוד משנת 1962. התוצאות בסוגריים זהו עדכון הניקוד משנת 1985.

## קישורים חיצוניים

* אתלטיקה באולימפיאדת מקסיקו סיטי (1968), באתר Sports Reference 
*[סרטון [יוטיוב], ריצת 100 מטר גמר לגברים מאולימפיאדת מקסיקו סיטי 1968]
*[סרטון [יוטיוב], ריצת 200 מטר גמר לגברים מאולימפיאדת מקסיקו סיטי 1968]
*[סרטון [יוטיוב], ריצת 1500 מטר גמר לגברים מאולימפיאדת מקסיקו סיטי 1968]

*
1968
קטגוריה:ענפי ספורט באולימפיאדת מקסיקו סיטי (1968)
ג'יימס מארי (כימאי)

**[[סר]] ג'יימס מארי** (באנגלית: **Sir James Murray**; 1788, בכפר קאלנאדי (Culnady) אירלנד (כיום צפון אירלנד ) – 1871, דבלין אירלנד) היה רופא, כימאי ותעשיין אירי.

## קורות חייו
ג'יימס מארי נולד ב-1788 בכפר קאלנאדי (Culnady) שליד דרי, למשפחה קתולית. למד רפואה באדינבורו. בשנת 1807 התקבל כחבר באיגוד הרופאים (College of Surgeons) של דבלין. באותה שנה גם התמנה לרוקח בבית החולים המלכותי של בלפסט, אולם כעבור שנה פתח מרפאה משלו. ב-1829 טפל במושל אירלנד באמצעות "נוזל המגנזיה" שלו, בעקבות הצלחת הטיפול נתמנה לרופא של המושל וקיבל תואר סר. ב-1831 עבר לדבלין, שם התגורר עד סוף ימיו. ב-1857 פרש סופית מפעילותו כרופא.

מארי היה נשוי ונולדו לו כמה ילדים. נפטר בדבלין ב-8 בדצמבר 1871.

## פעילותו המקצועית
### רפואה - "נוזל המגנזיה"
את מחקריו החל במטרה לשפר את דרכי השימוש במגנזיום הידרוקסיד כתרופה לבעיות מעיים. הוא פיתח את "נוזל המגנזיה" וב-1817 רשם פטנט על תהליך הייצור והקים מפעל לייצורו. ב-1873 נרשם פטנט בארצות הברית על ידי הרוקח צ'ארלס הנרי פיליפס, שגם נתן לתרופה את השם "Milk of Magnesia".

### חקלאות - [[דשן#סוגי דשנים|דשן כימי]]
מארי חיפש שימושים למוצרי הלוואי שהתקבלו תוך ייצור "נוזל המגנזיה", ביניהם אשלג ביקרבונט, נתרן ביקרבונט וסיליקטים. הוא היה מודע לניסויים שנעשו ב-1808 לייצור דשן מעצמות (שבהן יש זרחן) על ידי טיפול עם חומצה גופרתית, כך כנראה הגיע לעסוק במה שנקרא בזמנו "חקלאות כימית". על סמך מידע זה החל ב-1817 בייצור דשן מורכב. תהליך הייצור שפיתח היה הגבת סידן זרחתי עם חומצה גופרתית במשך מספר ימים. את העיסה שנתקבלה ערבו בנתרן חנקתי, גואנו וחומרים אורגניים כמו סובין, קליפות עצים ונסורת. התוצר הסופי היה דשן בעל תכונת שחרור איטי, בצורת אבקה שהייתה נוחה לאחסון ולתובלה. יוצרו מספר סוגי דשנים מותאמים לגידולים השונים.

ב-1835 נתן סדרת הרצאות ב-Royal Exchange בדבלין על השימוש בפוספטים מסיסים כדשן.

ב-1842 נתן סדרת הרצאות בבלפסט בנושא "חקלאות כימית". באותה שנה החל בניסויים להשוואת הדשנים החדשים לזבל אורגני, אולם אלו היו ניסויים בקנה מידה קטן ולא הגיעו לשלב של ניסויי שדה מלאים. באותה שנה רשם בנו ג'והן מארי פטנט  בסקוטלנד וגם באנגליה.

בספר שהוציא ב-1843 תיאר 3 סוגים של "דשנים מחומצנים" (Oxygenated Fertilisers).

ב-1846 נרכש הפטנט של מארי על ידי מתחרהו העיקרי ג'ון בנט לוז, אולם מארי כנראה לא נטש את הנושא כי ב-1857 הוציא פטנט נוסף על דשן כימי.

### זכות הראשונים על הדשן הכימי
הדעה המקובלת מיחסת את המצאת הדשן הכימי לג'ון בנט לוז, אולם נראה שהרופא האירי ג'יימס מארי הקדים אותו בלמעלה משני עשורים.

### השפעות אקלימיות
מארי פיתח תאוריה על השפעות החשמל באטמוספירה על בריאות האדם
. הוא גם קשר לכך את כמשון תפוחי האדמה שגרם לרעב הגדול של שנת 1847.

## ספריו
* 1841 - **עצות לחקלאים** (Advice to Farmers).
* 1843 - **ניסויים בהשפעת דשנים כימיים** - Trials and Effects of Chemical fertilizers with Various Experiments in Agriculture.

## אותות הוקרה
*רחוב בבלפסט קרוי על שמו
*ב-2005 הוצבה לוחית זיכרון על הבית בו היה גר בבלפסט.

## קישורים חיצוניים

* ביוגרפיה של ג'יימס מארי בכתב העת האירי Chemistry in Action

* מאמר על ג'יימס מארי באתר היסטוריה של אלסטר

* מאמר על ה-fluid magnesia של ג'יימס מארי בעיתון אוסטרלי משנת 1846

## הערות שוליים

קטגוריה:מדענים אירים
קטגוריה:ילידי 1788
קטגוריה:נפטרים ב-1871
מולד (כתב עת)

**מולד** הוא כתב עת מדיני וספרותי ישראלי שיצא לאור בשנים 1948–1986. 

בשנים 1967-1948 כתב העת יצא לאור כירחון בחסות מפא"י, בעריכתו של אפרים ברוידא. בשנת 1967 הפך כתב העת לבלתי תלוי, בהוצאת "מפעלי מולד". כדי להבדילו מגרסתו הקודמת, הוא נקרא "מולד, סדרה חדשה". 

כתב העת לא הופיע בשנים תשל"ז-תשל"ט, ונסגר בשנת 1986. 

## קישורים חיצוניים
* גיליונות מולד, באתר לקסיקון הספרות העברית החדשה
* מולד, באתר של תנועת העבודה הישראלית
* מאמרים מכתב העת "מולד", באתר מט"ח

קטגוריה:ישראל: כתבי עת
פרוטוסטאזיס

**פרוטוסטאזיס** הוא חיבור של המילים פרוטאין (חלבון) והומאוסטאזיס. המילה מתייחסת לקונספט לפיו יש מסלולים ביולוגים המתחרים ומתלכדים בתוך תאים ששולטים על ביוגנסיס (העיקרון לפיו מקורו של אורגניזם חי חייב להיות אורגניזם-אב הדומה לו), קיפול ותנועה של חלבונים אשר נמצאים בתוך ומחוץ לתאים.

הרעיון של תחזוקת הפרוטוסטאזיס הוא מרכזי להבנת גורמים של מחלות הקשורות לקיפולים שגויים או מוגזמים ולהתנוונות מוגזמת של החלבון. בעיות אלה מובילות לאיבוד פונקצונליות של החלבון ולהפרעות הקשורות להצטברות. מסיבה זו, פרוטוסטאזיס אמור לאפשר שיחזור של פרוטוסטאזיס כאשר איבוד פרוטוסטאזיס מוביל לבעיות פתולוגיות.

פרוטוסטאזיס תאי הוא המפתח להבטחת התפתחות מוצלחת, הזדקנות בריאה, התנגדות ללחצים סביבתיים והקטנת הפרעות הומאוסטאטיות על ידי גורמים פטוגנטים כמו וירוסים. פרוטוסטאזיס בסביבות תת-תאיות עובר ניטור תמידי על ידי מסלולי איתות שמופעלים עקב לחצים. המסלולים ייחודיים לאותם האזורים, דבר שבא בהתאמה עם יכולת הפרוטאוסטזיס לדרוש הפעלת תוכניות שיעתוק ותרגום. בקרת שיעתוק מגבירה יכולות קיפול והתנוונות במקביל, דבר שככל הנראה קריטי לאחזקה שוטפת של ריכוזי חלבונים אשר נדרשים לתפקוד תא נורמלי. באופן זה, שמירה על פרוטוסטאזיס מונעת חולי.

רשת הפרוטוסטאזיס מתייחסת לכ 2000+ גנים ביונקים אשר עובדים ביחד כמערכת על מנת לשלוט על ריכוזי חלבונים, התנוונות חלבונים המגושרת על ידי מערכת חלבוני האוביקוויטין והליזוזום, קונפורמציות דרך אינטראקציות של הפרוטאום (כלל החלבונים המתבטאים בגנום, בתא, ברקמה או באורגניזם השלם) עם מערכות משגיחות ואנזימי קיפול, מיקום תת-תאיים ומאפיינים אחרים של הפרוטאום.

מספר מוסדות אקדמאים ומסחריים חוקרים את ההיפוטזה לפיה ניתן להתאים את רשת הפרוטוסאזיס בעזרת מולקולות קטנות, לשכך ולהרגיע מחלות איבוד-פונקציונליות (כגון סיסטיק פיברוזיס) ומחלות בהן הצטברות עודפת של חלבונים גרמה לכך שהם קיבלו פונקציונליות מזיקה שגורמת לניוון רקמות (כגון אלצהיימר).

## הערות שוליים

קטגוריה:פילוסופיה של המדע
קטגוריה:פיזיולוגיה
ג'ון לוביץ

**ג'ונתן מייקל לוביץ** (באנגלית: **Jonathan Michael Lovitz**; נולד ב-21 ביולי 1957) הוא קומיקאי, שחקן וזמר יהודי-אמריקאי. הוא התפרסם לראשונה כחבר צוות בתוכנית סאטרדיי נייט לייב בין השנים 1985–1990.

## ביוגרפיה
לוביץ נולד בלוס אנג'לס. אביו היה רופא מצליח ורופא המשפחה של משפחת ג'קסון המפורסמת. למד תיאטרון באוניברסיטת קליפורניה באירוויין ולאחר למד עם טוני באר ב-"Film Actors Workshop". הצטרף לקבוצת "The Groundlings" שם התחבר עם שותפו לעתיד ב-SNL פיל הארטמן.

## קריירה
### סאטרדיי נייט לייב
לוביץ היה חבר צוות בסאטרדיי נייט לייב בין 1985 ל-1990. מאוחר יותר, בראיון שקיים לרגל יציאת הספר "Live From New York: An Uncensored History of Saturday Night Live", אמר שתקופה זו היא המיוחדת ביותר בקריירה שלו. הוא היה מועמד לפרס אמי בשנתיים הראשונות שלו ב-"SNL".

### מדבב
לוביץ תרם את קולו למספר רב של סרטים מצוירים וסדרות כמדבב. בסדרה "The Critic" שיחק את Jay Sherman בקולו הרגיל. ב"משפחת סימפסון" דיבב את ארטי זיף (דמות שיצאה לפרום עם מארג' סימפסון), וכשבע דמויות נוספות. הוא דיבב את דמות מכשיר הרדיו בסרט הטוסטר הקטן והאמיץ, ואף בוידאו קליפ שקידם משחק הווידאו "Banjo-Kazooie".

### קריירה מוזיקלית
לוביץ שר בדואט עם רובי ויליאמס בתקליטו מ-2001 :Swing When You're Winning", בשיר "Well, Did You Evah".

### הופעות תיאטרון וכזמר
הוא שיחק במופע של ניל סיימון "The Dinner Party" בברודוויי. הוא שר בקרנגי הול שלוש פעמים, ושר את ההמנון האמריקאי באצטדיון הדוג'רס ובאליפות ארצות הברית הפתוחה בטניס.

ב-10 באוקטובר 2001 שר לוביץ דואט עם רובי ויליאמס את השיר "Well, Did You Evah!" באלברט הול בלונדון. השיר מופיע באלבום Swing When You're Winning.

### תפקידים בפרסומות
בסוף שנות ה-90 היה לוביץ "האיש שכתב את דפי זהב", בסדרת פרסומות עבור תעשיית דפי הזהב האמריקאית.
ב-2006 דיברר את מסע הפרסום של רשת המסעדות סאבוויי.

### סטנד-אפ
ב-1984 החל לוביץ בהופעות סטנד-אפ.

### ג'ון לוביץ קומדי קלאב
ב-8 בנובמבר 2007 פתח ג'ון לוביץ את המועדון שלו "The Jon Lovitz Comedy Club at Aubergine" ברובע פנסי הגז (סן דייגו). בין המופיעים היו דייוויד ספייד, דניס מילר, קווין נילון, נורם מקדונלד, דיינה קארווי ועוד. סניף נוסף של המועדון נמצא ב"סיטי ווק" באולפני יוניברסל.

במועדון מוקלטים מספר פודקאסטים של קווין סמית', ג'ניפר שוולבך, ראלף ג'רמן וג'ייסון מיוז רובם משתתפים בסדרת הסרטים ג'יי ובוב השקט.

## פילמוגרפיה
### סרטים

### טלוויזיה

## קישורים חיצוניים

* 

## הערות שוליים

קטגוריה:שחקני קולנוע וטלוויזיה יהודים אמריקאים
קטגוריה:קומיקאים יהודים אמריקאים
קטגוריה:זמרים יהודים אמריקאים
קטגוריה:סאטרדיי נייט לייב
קטגוריה:בוגרי אוניברסיטת קליפורניה באירוויין
קטגוריה:אמריקאים שנולדו ב-1957
דולפיני נהרות

**דולפיני נהרות**, היא קבוצה שאינה מונופילטית הכוללת ארבע משפחות של דולפינים שחיים בנהרות מים מתוקים ובשפכי נהרות. דולפיני הנהרות חיים באסיה ובדרום אמריקה. כדולפינים, הם שייכים לתת-סדרת לווייתני השיניים. רוב המינים חיים בנהרות במים מתוקים והמין דולפין לה פלטה, חי בשפכי נהרות (מים מלוחים) ובסביבה ימית הקרובה לחוף.

צבעם של דולפיני הנהרות משתנה - יש ביניהם לבנים, ורודים, צהובים, חומים, אפורים ושחורים. הגדולים שבהם עשוי להגיע לאורך של 2.4 מטרים, אף שרוב הפרטים קטנים יותר. החוטם שלהם ארוך יותר משל מקביליהם הימיים, עיניהם קטנות יותר, וראייתם טובה פחות. הסיבה העיקרית לכך היא שהם חיים במים עכורים, ולכן תפקיד הראייה בחייהם משני. תזונתם מתבססת על דגים, כיתר הדולפינים.

## מיון
בימינו מצויים בקבוצה זו ארבע משפחות ובהם שבעה מינים:
* איניים (*Iniidae*) - בה המינים דולפין האמזונאס, דולפין נהרות בוליביאני ודולפין נהרות ארגואיי.
* נהרתניים (*Platanistidae*) - בה המינים נהרתן הגנגס ונהרתן האינדוס.
* פונטופוריים (*Pontoporiidae*) - בה המין היחידי פרנסיסקנה לה פלטה.
* ליפוטיים (Lipotidae) - בה המין היחיד דולפין נהרות סיני, שכנראה נכחד ב-2006.

**מיון בני הקבוצה**
***משפחה נהרתניים (Platanistidae)
***משפחה Allodelphinidae - נכחדה
***משפחה Squalodelphinidae - נכחדה. בה המקרוסקואלודלפיס
***משפחה Squalodontidae - נכחדה
***משפחה Waipatiidae - נכחדה
**על-משפחה Inioidea
***משפחה איניים (Iniidae)
***משפחה פונטופוריים (Pontoporiidae)
***משפחה ליפוטיים (Lipotidae)

שאלת המונופילטיות של דולפיני הנהרות נידונה ארוכות. אף שקיימים מאפיינים מורפולוגיים מבחינים רבים, קיים דמיון כללי רב בין כל המינים. לכן, ההשערה הראשונית הייתה כי אכן מדובר בקבוצה מונופילטית. עם זאת, מאוחר יותר הוצע כי הדמיון בין המינים מקורו באבולוציה מתכנסת, ואכן - לפי מחקרים מולקולריים נראה כי כך המקרה.

בעוד בימינו חיים מרבית המינים בקבוצה רק במים מתוקים, בעבר היו מינים שהיו ימיים יותר בדומה לדולפינים הרגילים, כגון הסקואלודון.

## קישורים חיצוניים

* על המונופילטיות של הקבוצה
* 
* 

*
פוסט-דיסקו

**פוסט-דיסקו** (באנגלית: **Post-disco**) הוא ז'אנר מוזיקלי ומונח המתאר תוצאות בהיסטוריה של המוזיקה הפופולרית בסביבות השנים 1979–1986, שהתחיל בתגובה חסרת תקדים נגד מוזיקת דיסקו בארצות הברית, שהובילה לתסיסה אזרחית ולהתפרעות בשיקגו המכונה "ליל ההריסה של הדיסקו"  ב-12 ביולי 1979, ומסתיים בהופעת המיינסטרים של מוזיקת הגל החדש בשנת 1980. בשנים אלו הדיסקו הפגין דמות אלקטרונית יותר ויותר ששימשה עד מהרה קפיצה אל הגל החדש, אולד-סקול היפ הופ, יורודיסקו, ויורש על ידי מוזיקת מועדונים מחתרתית בשם Hi-NRG, שהייתה המשכו הישיר.

המונח פוסט-דיסקו מתייחס לסגנונות בתקופתו, כגון בוגי, סינת'-פאנק ואלקטרו-פאנק. סגנונות מוזיקליים נוספים שהופיעו בעידן הפוסט-דיסקו כוללים את הדאנס-פופ והאיטלו דיסקו, והובילו לפיתוח מוזיקת הדאנס האלטרנטיבי, מוזיקת האוס ומוזיקת טכנו.

## אלבומים, שירים ואמנים
*אוולין שמפניה המלך - (1982) אהבה בוא למטה
*מדונה - (1983) *[[Madonna (אלבום)]]*
*מייקל ג'קסון - (1982) *[[Thriller]]*
### אמנים חשובים
*Kashif
*לארי לוואן
*Indeep

## קישורים חיצוניים

פוסט-דיסקו
המיוחדת

**המיוחדת** היא סדרת אקשן משטרתית ששודרה בשידורי הזכיינית "רשת" בערוץ 2 ועוקבת אחרי יחידת חוקרים בכירים של המשטרה בחקירות פשיעה שונות, שהוקמה על מנת לפתור תיקים סבוכים וזכתה לכינוי "המיוחדת". היחידה הוקמה במטרה לסגור במהירות כמה שיותר תיקי רצח מתוקשרים או קשים במיוחד.

הסדרה זכתה לביקורות חיוביותמטעם מבקרי הטלוויזיה, מאז עלתה לשידור בינואר 2012 ונתפסה כסדרה מתחרה לסדרת המשטרה של ערוץ 10, אחת אפס אפס.

## עלילת הסדרה
בפרק הפותח את הסדרה מגויס חוקר השב"כ לשעבר, מיקי רוסו, על ידי ראש אגף החקירות במשטרה, ניצב עומר קאלו, לעבוד כחלק מצוות חקירה מיוחד שעוסק בפענוח תיקי רצח מסובכים. במהלך חקירת רצח מסיקה, יוצאת היחידה, ובראשה מפקדה, חובב כנעני, לוחם ומפקד בסיירת מטכ"ל בעברו, לחקור תיק חטיפה ורצח. עורך דין פלילי בשם ירמי הלפרין, נורה למוות לעיני בתו, ורעייתו כנרת הלפרין, עובדת בכירה במכון הביולוגי בנס ציונה, נחטפה. במהלך החקירה מתוודע מיקי רוסו לאופיים של היחידה המיוחדת ואנשיה, האחראים לחקר תיקים מתוקשרים. בפרק נחשפת העובדה כי חובב כנעני היה מעורב במבצע צבאי שבמהלכו נהרג חברו ליחידה, הוא טוען כי הצל"ש שקיבל במהלך המבצע לא הגיע לו.

במהלך העלילה היחידה חוקרת את ד"ר רפאלי, הנחשד ברצח גרושתו, במהלך החקירה הוא מתברר כאדם קר רוח שמצליח לערער מאיזון את חוקריו, בכך שחושף את סיפור חייה של תמי נוימן ומערער אותה. בניסיון לאלץ אותו להודות ברצח רעייתו, חברי היחידה עוקבים אחר ילדיו ומצלמים אותם, אלא שהדבר לא נוחל הצלחה רבה אלא מעורר את זעמו של ד"ר רפאלי שאינו משתף פעולה עם החוקרים. מאוחר יותר באותו הערב - חובב כנעני מתאבד במפתיע בירייה.

## שחקנים
* ששון גבאי – בתפקיד **חובב כנעני**, מפקד היחידה. כנעני שירת בעברו כלוחם וכקצין בסיירת מטכ"ל, ואף עוטר בצל"ש. בין פקודיו בצבא היה גם עומר קאלו, מפקדו בהווה. בהמשך עבר למשטרת ישראל ושימש כבלש חוקר וכמפקד יחידת החקירות המיוחדת. התאבד בפרק השני.
* עפר שכטר – בתפקיד **מיקי רוסו**, חוקר מצטיין בשב"כ. עזב את השירות במפתיע, לאחר שחברתו קצינת המודיעין, יעל שרף, נרצחה באופן אכזרי. במשך כ-10 שנים התנתק משירותי הביטחון למד והסתובב בעולם, עד שהוא מחליט להתגייס במפתיע למשטרה ומצוות לצוות החקירה.
* יעל שרוני – בתפקיד **תמי נוימן**, רכזת יחידת החקירה. תמי אישה בודדה אשר רואה את ההתאבדות של כנעני.
* גל תורן – בתפקיד **אהרל'ה רוזנברג**, חוקר שאינו בוחל בשימוש באמצעים להשגת יעדים ומטרות.
* אסתר רדא – בתפקיד הסמלת **אסתר צאגה**, חוקרת שצורפה לקורס חוקרות לאחר שהפילה כסוכנת סמויה רשת סוחרי סמים בצפון הארץ.
* נתן דטנר – בתפקיד ניצב **עומר קאלו**, ראש אגף החקירות במשטרת ישראל. קאלו הוא רעו ופקודו של כנעני מימי השירות הצבאי. הוא שירת שנים רבות בשב"כ, בהמשך עבר למשטרה ויזם והקים את יחידת החקירות "המיוחדת".
* שמיל בן ארי – בתפקיד **שמעון מורדוך** המכונה- "מורדוך הגדול", חברו של כנעני מן הסיירת ובעברו חוקר בשב"כ ומדובב עצורים. מורדוך משמש כמדובב בעבור יחידת החקירות המיוחדת.
* שמעון מימרן – בתפקיד **זהר קוטלר**, פסיכיאטר ומומחה להיפנוזה אשר עוזר ליחידה מפעם לפעם בפתרון בעיות.

## ראו גם
*אחת אפס אפס

## קישורים חיצוניים

* אתר הסדרה ברשת
* 
* 
* 

## הערות שוליים

קטגוריה:רשת: תוכניות וסדרות
קטגוריה:ערוץ 2: תוכניות וסדרות
קטגוריה:סדרות טלוויזיה ישראליות שעלו לשידור בשנת 2012
קטגוריה:סדרות משטרה ופשע
בית הכנסת מלבי"ם

שמאל|ממוזער|250px|בית הכנסת מלבי"ם. נחרב ב-1986 בימי הנשיא צ'אושסקו במסגרת "שיקום המרכז האזרחי" של בוקרשט. במקום שבו ניצב בית הכנסת בעבר נמצא כעת בניין ענק של הספרייה הלאומית החדשה של בוקרשט.
**בית כנסת מלבי"ם בבוקרשט** או בשמו המלא **"בית המדרש הרב הגאון מלבי"ם ז"ל"** (ברומנית: **Sinagoga Malbim**) הוא בית כנסת שהיה קיים בבוקרשט, בירת רומניה, עד לשנת 1986. באתר בית הכנסת לשעבר ניצבת היום הספרייה הלאומית של רומניה.

## היסטוריה
בית כנסת זה נבנה במקור בתחילת המאה ה-19 על ידי יהודים אשכנזים אורתודוקסים. הוא ניצב ברחוב בראווילור מס. 4 (Strada Bravilor 4), ליד כיכר קאוזאש (Piaţa Căuzaşi) לשעבר, בסמוך לצומת של שני רחובות ראשיים של השכונות וקרשט ודודשט. בניין בית הכנסת נבנה שנית בשנת 1848 ושוקם בשנת 1864, אז נקרא על שם הרב מלבי"ם, הרב מאיר ליבוש יחיאל מיכל וייזר, רבה הראשי של בוקרשט בשנים 1858–1864. הרב גורש מן העיר על ידי השלטונות אחרי סכסוך קשה, מלווה בהלשנות והשמצות נגדו, עם קהילת המשכילים בעיר.

בית הכנסת נבנה שוב בשנת 1904 לפי תוכנית האדריכל ריכרד קראפט (1872 - 1949). טקס חנוכת אבן הפינה התקיימה ב-6 ביוני 1904 בנוכחות סגן ראש העיר בוקרשט. הבניין עבר שיפוץ בשנת 1928, ושיפוץ נוסף לתיקון נזקים שנגרמו בעת רעידת האדמה בבוקרשט, במרץ 1977.

בשנת 1986 נהרס בית הכנסת המלבי"ם. המבנה נהרס במסגרת תוכנית ענק של נשיא רומניה, ניקולאה צ'אושסקו, לחידוש פני "המרכז האזרחי" של בוקרשט. התוכנית כללה הרס אלפי בניינים, בהם כ-60 בתי כנסת. במקום בו ניצב בעבר בית הכנסת הוקם בניין ענק של הספרייה הלאומית של רומניה בבוקרשט.

## מאפייני הבניין
בניין בית הכנסת, בצורתו האחרונה, היה גדול ממדים ותוכנן בסגנון נאו-קלאסי ואחר כך אקלקטי. החזית לרחוב, דרומית-מזרחית, הבליט את הגוף המרכזי המוגבה, ובו אולם התפילה המרכזי שכלל 1,200 מושבים, ומשני צידיו גופי בניין נמוכים יותר. בית הכנסת כלל גם ספריה וחדר תפילה קטן. הכניסה הראשית בחצר, הייתה מוגבהת ומובלטת קדימה, ומעליה קשת רחבה.

## קהילת בית הכנסת מלבי"ם
בית הכנסת מלבי"ם הפך למרכז הענף האורתודוקסי השמרני-מסורתי של יהדות בוקרשט.
בימי המשטר הפשיסטי-צבאי בשנים 1940 - 1944 הרב הראשי של רומניה, ד"ר אלכסנדר שפרן נבחר על ידי קהילת המתפללים בו לרב בית הכנסת הזה, כמעין "ממשיך דרכו" של המלבי"ם. האירוע הונצח בתעודה מיוחדת שהוענקה לרב שפרן. במקביל לפעילותו בבית הכנסת הקורל, שהיה המוסד הדתי העיקרי של יהדות רומניה, נשא הרב שפרן בבית כנסת זה דרשות ולימד שיעורים, שבהם נכחו לפעמים גם דמויות נשואות פנים של רבנים אשר היו פליטים באותם ימים בבוקרשט כמו הרב משולם ראטה מצ'רנוביץ והרב חיים מאיר הגר, האדמו"ר מוויז'ניץ שנמלט מצפורני הנאצים מגטו אוראדיה.

בימי מרד הלגיונרים ופרעות בוקרשט, ב-21–23 בינואר 1941, הוכו ועונו בתוך בית הכנסת 300 יהודים על ידי הפורעים.
אחרי נפילת משטרו של אנטונסקו כיהן לפרק זמן קצר בבית הכנסת מלבי"ם הרב דוד משה רוזן. במהלך השנים של השלטון הקומוניסטי הידלדלו שורות המתפללים בבית הכנסת עקב גלי העלייה לישראל.

## [[טריוויה]]
בבוקרשט פעל גם בית ספר יהודי על שם המלבי"ם, ברחוב טריניטצי. שם בית הספר שונה בזמן השלטון הקומוניסטי לבית הספר "דלאווראנצ'ה". הבניין הוחזר בשנת 1999 לקהילה היהודית וניצב היום ברחוב מקסימיליאן פופר 8–10. למוסד זה לא היה קשר לבית הכנסת.

## קישורים חיצוניים
* Arh. Aristide Streja, Arh. Lucian Schwarz. **Sinagoga în România**. Bucureşti: Editura Hasefer 2009. 

## הערות שוליים

מלבי"ם
מלבי"ם
מלבי"ם
תגובה קורטיקלית

[שמאל|ממוזער|250px|איור של ביצית אנושית, מוקפת [תא גרנולוזה|תאי גרנולוזה, מתוך האנטומיה של גריי]]
**תגובה קורטיקלית** זוהי תגובה המתרחשת בזמן הפריה כאשר תא זרע מתאחד עם קרום התא של תא ביצה, ויוצר שינוי של מעטפת ה-zona pellucida, מעטפת המקיפה את תא הביצה ומונעת כניסת זרעים נוספים לתא. 

התגובה הקורטיקלית היא למעשה האקסוציטוזה של השלפוחיות הקורטיקליות (cortical granules). כאשר התא מופרה, משתחרר סידן מאתרי אחסון הסידן בתא הביצה, הגורם לעלייה בריכוזי הסידן בתא. הסידן משמש כאות להתחלת תהליך הפרשת תכולת השלפוחיות לחלל החוץ תאי. האיחוי של השלפוחיות עם מעטפת התא מתחיל ליד האזור דרכו נכנס תא הזרע, ובהמשך כשהסידן מגיע לכל התא, משתחרר זרם של שלפוחיות קורטיקליות, הגורם לכך שתאים נוספים לא יוכלו להיכנס אל תוך התא. 
התכולה של השלפוחיות הקורטיקליות עצמן שונה ממין למין. 

## קישורים חיצוניים

* באתר ביולוגיה מולקולרית של התא 

קטגוריה:מערכת הרבייה
קטגוריה:ביולוגיה התפתחותית
מערכת ניהול חבילות

**מערכת ניהול חבילות** (מכונה גם **מנהל חבילות**) היא תוכנה המאפשרת לבצע אוטומטית התקנת והסרת חבילות תוכנה, וכן עדכונן והגדרתן. מנהל החבילות מהווה יתרון בעת התקנת תוכנה בשל טיפולו בתחומי תאימות התוכנה לפלטפורמה עליה היא מותקנת, גרסתה, ומניעת בעיות נוספות. המערכת מתכתבת על-פי-רוב עם בסיס נתונים תוכנתי העשוי להכיל מאות ואף אלפי חבילות תוכנה.

המערכת קיימת לרוב במערכות הפעלה מבוססות לינוקס או דמויות יוניקס (כגון הומברו ב-macOS) ומהווה חלק אינטגרלי מהן. המערכת קיימת בדרך-כלל במערכות הפעלה התומכות כברירת מחדל בתפעול המחשב בצורה זו, ללא התקנה עצמאית של תוכנות, אך חלקן אינו חיוני ורק תורם לנוחות המשתמש.

מנהלי חבילות נפוצים בסביבת יוניקס:
* מנהל החבילות pkgsrc, או בקיצור pkg. מנהל חבילות זה נפוץ בעיקר בהפצות BSD, דוגמת NetBSD/FreeBSD, אך נפוץ גם בסולאריס ובמקינטוש.
* מערכת APT לניהול חבילות deb בהפצת הלינוקס דביאן ונגזרותיה (אובונטו, לינוקס מינט וכדומה).
* מנהל החבילות YUM שמאוחר יותר הוחלף ב-DNF לניהול חבילות RPM בהפצת הלינוקס פדורה וב-Red Hat.
* pacman, מנהל החבילות של ארץ' לינוקס ושל מנג'רו לינוקס.
* Portage, מנהל החבילות של ג'נטו לינוקס.
* Zypper, מנהל החבילות של הפצת הלינוקס openSUSE לניהול חבילות RPM.
* Flatpak, מאגר חבילות פופולרי להפצות לינוקס ו־BSD.
* Snap, מערכת אריזה ופריסה של חבילות תוכנה שפותחה על ידי קנוניקל.
* "חנויות האפליקציות" השונות (Mac App Store, Google Play ו-Microsoft Store).

## ראו גם
*מרכז התוכנה של אובונטו

## קישורים חיצוניים

*
קטגוריה:תוכנות מערכת
חבילה (תוכנה)

**חבילה** במערכת ניהול חבילות, ובפרט בכאלו הקיימות בהפצות לינוקס, היא יחידת מידע היכולה להיות מותקנת או מוסרת במחשב. חבילה עשויה לכלול קבצים שונים, ובהם תמונות, גופנים, משחקים, תוכנות ועוד. בנוסף קיימת בכל חבילה יחידת מטא-נתונים הכוללת את תיאור תוכן החבילה גרסתה ותאימותיה. מרכז ניהול החבילות מתקין את התוכנה תוך כדי התייחסות למטה המידע המופיע בה.

קטגוריה:תוכנות מערכת
קטגוריה:ניהול חבילות תוכנה